RIALACHÁN CUR CHUN FEIDHME (AE) 2022/1926 ÓN gCOIMISIÚN

an 11 Deireadh Fómhair 2022

lena ndéantar asbhaintí ó chuótaí iascaireachta atá ar fáil le haghaidh stoic áirithe in 2022 de dheasca na ró-iascaireachta sna blianta roimhe sin

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (CE) Uimh. 1224/2009 ón gComhairle an 20 Samhain 2009 lena mbunaítear córas rialaithe de chuid an Aontais chun comhlíonadh rialacha an chomhbheartais iascaigh a áirithiú, lena leasaítear Rialacháin (CE) Uimh. 847/96, (CE) Uimh. 2371/2002, (CE) Uimh. 811/2004, (CE) Uimh. 768/2005, (CE) Uimh. 2115/2005, (CE) Uimh. 2166/2005, (CE) Uimh. 388/2006, (CE) Uimh. 509/2007, (CE) Uimh. 676/2007, (CE) Uimh. 1098/2007, (CE) Uimh. 1300/2008, (CE) Uimh. 1342/2008 agus lena n-aisghairtear Rialacháin (CEE) Uimh. 2847/93, (CE) Uimh. 1627/94 agus (CE) Uimh. 1966/2006 (1), agus go háirithe Airteagal 105(1), (2) agus (3) de,

De bharr an mhéid seo a leanas:

(1) Leagtar síos cuótaí iascaireachta le haghaidh na bliana 2021 le Rialacháin (AE) 2020/1579 (2), (AE) 2021/90 (3), (AE) 2021/91 (4) agus (AE) 2021/92 (5) ón gComhairle.

(2) Leagtar síos cuótaí iascaireachta le haghaidh 2022 le Rialachán (AE) 2021/91, (AE) 2021/1888 (6), (AE) 2022/109 (7) agus (AE) 2022/110 (8) ón gComhairle.

(3) De bhun Airteagal 105(1) de Rialachán (CE) Uimh. 1224/2009, nuair a shuíonn an Coimisiún gur sháraigh Ballstát na cuótaí iascaireachta a leithdháileadh air, tá an Coimisiún le hasbhaintí a dhéanamh ó chuótaí iascaireachta a leithdháilfear ar an mBallstát sin amach anseo.

(4) Le hAirteagal 105(2) agus (3) de Rialachán (CE) Uimh. 1224/2009, déantar foráil go bhfuil na hasbhaintí sin le déanamh an bhliain ina dhiaidh sin nó na blianta ina dhiaidh sin trí na fachtóirí iolraithe faoi seach a chur i bhfeidhm de réir mar a leagtar amach ann.

(5) Sháraigh Ballstáit áirithe a gcuótaí iascaireachta le haghaidh 2021. Dá bhrí sin, ba cheart asbhaintí a dhéanamh ó na cuótaí iascaireachta a leithdháiltear orthu in 2022 agus, i gcás inarb ábhartha, sna blianta ina dhiaidh sin, maidir leis na stoic a ndearnadh ró-iascaireacht orthu.

(6) D’fhéadfadh sé go ndéanfaí tuilleadh nuashonruithe nó ceartúchán, i gcás na hasbhainte atá á déanamh faoi láthair nó i gcás asbhaint a rinneadh cheana, má bhraitear earráidí, easnaimh nó míthuairisciú maidir leis na figiúirí gabhála a dhearbhaíonn na Ballstáit de bhun Airteagal 33 de Rialachán (CE) Uimh. 1224/2009.

(7) Ós rud é go sloinntear cuótaí i dtonaí, níor cheart ró-iascaireacht a bhaineann le cainníochtaí is lú ná tona amháin a bhreithniú,

TAR ÉIS AN RIALACHÁN SEO A GHLACADH:

Airteagal 1 Laghdófar na cuótaí iascaireachta a shocraítear le haghaidh 2022 i Rialacháin (AE) 2021/91, (AE) 2021/1888, (AE) 2022/109 agus (AE) 2022/110 mar a leagtar amach san Iarscríbhinn a ghabhann leis an Rialachán seo.

Airteagal 2 Tiocfaidh an Rialachán seo i bhfeidhm an seachtú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 11 Deireadh Fómhair 2022. Thar ceann an Choimisiúin An tUachtarán Ursula VON DER LEYEN

(1) IO L 343, 22.12.2009, lch. 1.

(2) Rialachán (AE) 2020/1579 ón gComhairle an 29 Deireadh Fómhair 2020 lena socraítear le haghaidh 2021 na deiseanna iascaireachta le haghaidh stoic éisc agus grúpaí stoc éisc is infheidhme i Muir Bhailt agus lena leasaítear Rialachán (AE) 2020/123 a mhéid a bhaineann le deiseanna iascaireachta áirithe in uiscí eile (IO L 362, 30.10.2020, lch. 3).

(3) Rialachán (AE) 2021/90 ón gComhairle an 28 Eanáir 2021 lena socraítear deiseanna iascaireachta le haghaidh 2021 maidir le stoic éisc agus grúpaí stoc éisc áirithe is infheidhme sa Mheánmhuir agus sa Mhuir Dhubh (IO L 31, 29.1.2021, lch. 1).

(4) Rialachán (AE) 2021/91 ón gComhairle an 28 Eanáir 2021 lena socraítear, le haghaidh na mblianta 2021 agus 2022, na deiseanna iascaireachta le haghaidh soithí iascaireachta de chuid an Aontais maidir le stoic éisc dhomhainfharraige áirithe (IO L 31, 29.1.2021, lch. 20).

(5) Rialachán (AE) 2021/92 ón gComhairle an 28 Eanáir 2021 lena socraítear le haghaidh 2021 na deiseanna iascaireachta le haghaidh stoic éisc áirithe agus grúpaí stoc éisc, is infheidhme in uiscí an Aontais agus, i gcás soithí iascaireachta de chuid an Aontais, in uiscí áirithe nach uiscí de chuid an Aontais iad (IO L 31, 29.1.2021 lch. 31).

(6) Rialachán (AE) 2021/1888 ón gComhairle an 27 Deireadh Fómhair 2021 lena socraítear le haghaidh 2022 na deiseanna iascaireachta le haghaidh stoic éisc áirithe agus grúpaí stoc éisc is infheidhme i Muir Bhailt agus lena leasaítear Rialachán (AE) 2021/92 a mhéid a bhaineann le deiseanna iascaireachta áirithe in uiscí eile (IO L 384, 29.10.2021, lch. 1).

(7) Rialachán (AE) 2022/109 ón gComhairle an 27 Eanáir 2022 lena socraítear le haghaidh 2022 na deiseanna iascaireachta le haghaidh stoic éisc áirithe agus grúpaí stoc éisc is infheidhme in uiscí an Aontais agus, i gcás soithí iascaireachta de chuid an Aontais, in uiscí áirithe nach uiscí de chuid an Aontais iad (IO L 21, 31.1.2022, lch. 1).

(8) Rialachán (AE) 2022/110 ón gComhairle an 27 Eanáir 2022 lena socraítear deiseanna iascaireachta le haghaidh 2022 maidir le stoic éisc agus grúpaí stoc éisc áirithe is infheidhme sa Mheánmhuir agus sa Mhuir Dhubh (IO L 21, 31.1.2022, lch. 165).